
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 40 


ΠΕΡ ΙΕΧΟΜΕ ΝΑ 

Υπουργείο Εσωτερικών, Δημ. Δ/σης & Αποκέντρωσης .. 1 


» Οικονομίας και Οικονομικών.2 

» Ανάπτυξης.3 

» Υγείας και Κοινωνικής Αλληλεγγύης.4 

» Μεταφορών και Επικοινωνιών.5 

Περιφέρειες.6 


ΥΠΟΥΡΓΕΙΟ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚ ΗΣΗΣ ΚΑΙ ΑΠΟΚΕΝΤΡΩΣΗΣ 

(ΐ) 

Αριθμ. ΔΙΔΚ/Φ.50/Β71/21947 

Διορισμός μελών Διοικητικού Συμβουλίου του Ν.Π.Ι.Δ. 

«Μουσείο και Βιβλιοθήκη Εθνικού Τυπογραφείου». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των άρθρων 19, 22 και 23 του ν. 3469/2006 (ΦΕΚ 
131/Α728.6.2006) «Εθνικό Τυπογραφείο, Εφημερίς της 
Κυβερνήσεως και λοιπές διατάξεις». 

β) των άρθρων 13, 14 και 15 του ν. 2690/1999 (ΦΕΚ 
45/Α'/1999) «Κώδικας Διοικητικής Διαδικασίας», όπως 
ισχύει. 

γ) Του π.δ. 320/1988 (ΦΕΚ 149/Α'/5.7.1988) «Οργανισμός 
Υπηρεσιών του Υπουργείου Προεδρίας της Κυβέρνη¬ 
σης». 

δ) Του π.δ. 373/1995 (ΦΕΚ 201/Β/14.9.1995) «Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του». 

ε) Του π.δ. 400/1995 (ΦΕΚ 226/Β/1.11.1995) «Σύσταση Γε¬ 
νικής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 


18 Οκτωβρίου 2006 

στ) Του άρθρο 24, παρ. 1 του ν. 3200/2003 (ΦΕΚ 281/ 
Α'/9.12.2003), σύμφωνα με το οποίο η Γ ενική Γ ραμματεία 
Δημόσιας Διοίκησης που έχει συσταθεί στο Υπουργείο 
Εσωτερικών, Δημόσιας Διοίκησης και Αποκέντρωσης 
με το π.δ. 400/1995 (ΦΕΚ 226/Α') μετονομάζεται σε Γε¬ 
νική Γ ραμματεία Δημόσιας Διοίκησης και Ηλεκτρονικής 
Διακυβέρνησης. 

2. Το από 22.8.2006 έγγραφο του Συλλόγου Προσωπι¬ 
κού Εθνικού Τυπογραφείου, αποφασίζουμε: 

Α. Διορίζουμε τα μέλη του Διοικητικού Συμβουλίου 
του Ν.Π.Ι.Δ. «Μουσείο και Βιβλιοθήκη Εθνικού Τυπογρα¬ 
φείου» ως εξής: 

1. Πάτροκλος Γεωργιάδης, Ειδικός Γραμματέας του 
Εθνικού Τυπογραφείου, ως Πρόεδρος. 

2. Διονύσιος Πυλαρινός, ως μέλος, με αναπληρωτή το 
Μιχαήλ Αλεβίζο και οι δύο μέλη του Συλλόγου Εργαζο¬ 
μένων Εθνικού Τυπογραφείου. 

3. Βασιλική Μανουσοπούλου, ως μέλος, με αναπληρω¬ 
τή το Χρήστο Ματσούκα, και οι δύο μέλη του Συλλόγου 
Εργαζομένων Εθνικού Τυπογραφείου. 

4. Νόσος Αθανασίου, δημοσιογράφος, ως μέλος, με 
αναπληρώτρια την Αρβανιτάκη Μαρία του Δημητρίου, 
φιλόλογο. 

5. Καραϊτίδου Μαρίνα, εκδότρια - Βιβλιοπωλείο «Εστία», 
ως μέλος με αναπληρωτή το Χρονόπουλο Φώτη του 
Δημητρίου, δημοσιογράφο. 

6. Γραμματέας του Διοικητικού Συμβουλίου ορίζεται 
η Μπαμπαλιούτα Σοφία, υπάλληλος με σχέση εργα¬ 
σίας ιδιωτικού δικαίου αορίστου χρόνου του ΥΠΕΣ- 
ΔΔΑ/ΓΓΔΔΗΔ, με αναπληρώτρια την Πάτσιου Αγγελική, 
υπάλληλο με βαθμό Β' του ΥΠΕΣΔΔΑ/ΓΓΔΔΗΔ, κλάδου 
ΔΕ Προσωπικού Η/Υ, ειδικότητας Χειριστών Η/Υ. 

Β. Τον Πρόεδρο του Διοικητικού Συμβουλίου, όταν 
απουσιάζει ή κωλύεται, αναπληρώνει το τακτικό μέλος 
Διονύσιος Πυλαρινός. 

Γ. Η θητεία των μελών, πλην του Προέδρου, είναι 
τριετής και μπορεί να ανανεώνεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

( 2 ) 

Αριθμ. 2/49299/0022 

Τροποποίηση της υπ’ αριθμ. 2/54515/0022/27.10.2003 κοι¬ 
νής υπουργικής απόφασης «Καθορισμός αποζημίω¬ 
σης Προέδρου, Μελών και Γραμματέως του Εθνικού 
Συμβουλίου Κοινωνικής Φροντίδας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Α. Τις διατάξεις: 

1. Του άρθρου 7 παρ. 4 του ν. 3106/2003 «Αναδιοργά¬ 
νωση του Εθνικού Συστήματος Κοινωνικής Φροντίδας» 
(ΦΕΚ 30/Τ.Α72003). 

2. Το άρθρο 38 του ν. 3370/11.7.2005 (ΦΕΚ 176/11.7.2005 
τ.Α') «Οργάνωση και λειτουργία των υπηρεσιών δημό¬ 
σιας υγείας και λοιπές διατάξεις». 

3. Της παρ. 1 εδάφιο γ του άρθρου 17 του ν. 3205/2003 
(ΦΕΚ 297/τ.Α723.12.2003) «Μισθολογικές ρυθμίσεις λει¬ 
τουργών και υπαλλήλων του Δημοσίου, ΝΠΔΔ, και ΟΤΑ, 
μονίμων στελεχών των Ενόπλων Δυνάμεων και αντιστοί¬ 
χων της Ελληνικής Αστυνομίας, του Πυροσβεστικού και 
Λιμενικού Σώματος και άλλες συναφείς διατάξεις». 

4. Του άρθρου 40 του ν. 849/1978 «περί παροχής κινή¬ 
τρων δια την ενίσχυση της περιφερειακής και Οικονο¬ 
μικής ανάπτυξης της χώρας» όπως συμπληρώθηκε με 
το άρθρο 8 του ν. 2129/1993 (ΦΕΚ 59Α'). 

5. Του άρθρου 22 παρ. 3 του ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/τ.Α727.11.1995). 

6. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

7. Της υπ’ αριθμ. 37930/ΔΙΟΕ 1294/14.10.2005 (ΦΕΚ 
1432 Β') κοινής απόφασης του Πρωθυπουργού και του 
Υπουργού Οικονομικών «περί καθορισμού αρμοδιοτήτων 
των Υφυπουργών Οικονομίας και Οικονομικών»), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια (ΦΕΚ 204 Β'). 

8. Το άρθρο 38 του ν. 3370/11.7.2005 (ΦΕΚ 176/11.7.2005 
τ.Α') «Οργάνωση και λειτουργία των υπηρεσιών δημό¬ 
σιας υγείας και λοιπές διατάξεις». 

9. Της υπ’ αριθμ. 2/54515/0022/27.10.2003 κοινής υπουρ¬ 
γικής απόφασης «Καθορισμός αποζημίωσης Προέδρου, 
Μελών και Γραμματέως του Εθνικού Συμβουλίου Κοι¬ 
νωνικής Φροντίδας» (ΦΕΚ 1632/6.11.2003 τ.Β'). 

Β. Το γεγονός ότι σύμφωνα με το άρθρο 38 του ν. 3370/ 
11.7.2005 το «Εθνικό Συμβούλιο Κοινωνικής Φροντίδας» 
(Ε.Σ.Υ.Κ.Φ.), το οποίο συστήθηκε με την παρ. 1 του άρ¬ 
θρου 7 του ν. 3106/2003 (ΦΕΚ 30 Α'), μετονομάζεται σε 
«Ινστιτούτο Κοινωνικής Προστασίας και Αλληλεγγύης» 
(Ι.Κ.Π.Α.). 

Γ. Το γεγονός ότι από τις διατάξεις της απόφασης 
αυτής και προκειμένου να καθοριστούν οι αποδοχές του 
Προέδρου, του Διοικητικού Συμβουλίου του Ι.Κ.Π.Α. προ- 
καλείται για το τρέχον οικονομικό έτος, δαπάνη ύψους 
επτά χιλιάδων (7.000) ευρώ, και ετήσια για κάθε επόμενο 
οικονομικό έτος ύψους δέκα τεσσάρων χιλιάδων (14000) 


ευρώ, καθώς και συνολική δαπάνη για χρονικό διάστημα 
τουλάχιστον πέντε ετών, ύψους, εβδομήντα χιλιάδων 
(70.000) ευρώ, η οποία θα βαρύνει τις πιστώσεις του 
προϋπολογισμού του Ι.Κ.Π.Α. και συγκεκριμένα τον ΚΑΕ 
0284, αποφασίζουμε: 

1. Τροποποιούμε την ανωτέρω σχετική (9) απόφασή 
μας και καθορίζουμε ως αμοιβή και αποζημίωση για 
έξοδα παράστασης του Προέδρου του Διοικητικού Συμ¬ 
βουλίου του Ι.Κ.Π.Α. το ποσόν των χιλίων (1.000) ευρώ 
μηνιαίως. 

2. Η παραπάνω δαπάνη η οποία βαρύνει τον προϋπο¬ 
λογισμό του Ι.Κ.Π.Α. θα καλύπτεται από τις πιστώσεις 
που θα εγγράφονται κατ’ έτος στον προϋπολογισμό 
του. 

3. Κατά τα λοιπά ισχύει η ανωτέρω τροποποιούμενη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝ. ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΔΗΜΗΤΡΙΟΣ ΑΒΡΑΜΟΠΟΥΛΟΣ 


Αριθμ. 2/50848/0022 

Καθορισμός της μηνιαίας αποζημίωσης του Προέδρου, 
των μελών και της Γ ραμματέως της Επιτροπής Διε¬ 
νέργειας και Αξιολόγησης του διαγωνισμού για την 
επιλογή αναδόχου του έργου «Εκσυγχρονισμός Υπο¬ 
δομών και Αναβάθμιση Παρεχομένων Υπηρεσιών του 
Υπουργείου Μακεδονίας - Θράκης» στα πλαίσια του 
Επιχειρησιακού Προγράμματος «Κοινωνία της Πλη¬ 
ροφορίας» του Γ' ΚΠΣ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Α) Τις διατάξεις 

1. Του άρθρου 4, παρ. 3 του ν. 2860/2000 «Διαχείριση, 
παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251 Α') όπως 
τροποποιήθηκε και ισχύει με το ν. 3193/2003 «Κανόνες 
τιμολόγησης, ρυθμίσεις Φ.Π.Α. ηλεκτρονικών υπηρεσιών 
και άλλες διατάξεις» (ΦΕΚ 266 Α'). 

2. Του άρθρου 17 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» (ΦΕΚ Α' 297). 

3. Του άρθρου 40 του ν. 849/1978 «Περί παροχής κι¬ 
νήτρων δια την ενίσχυσιν της περιφερειακής και οι¬ 
κονομικής αναπτύξεως της χώρας» (ΦΕΚ 232 Α') όπως 
συμπληρώθηκε με το άρθρο 8 του ν. 2129/1993 (ΦΕΚ 
57 Α'). 

4. Του ν. 2362/1995 «Περί δημοσίου λογιστικού, ελέγχου 
των δαπανών του κράτους και άλλες διατάξεις» (ΦΕΚ 
247 Α'). 

5. Του ν. 1256/1982 «Για την πολυθεσία, την πολυαπα- 
σχόληση και την καθιέρωση ανώτατου ορίου απολαβών 

από τον Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλ¬ 
λες διατάξεις» (ΦΕΚ 65 Α'), όπως τροποποιήθηκε και 
ισχύει. 

6. Του π.δ. 4/2002 «Εκτέλεση ενεργειών Τεχνικής Βοή¬ 
θειας - στήριξης και διαχείριση των αντίστοιχων πόρων» 
(ΦΕΚ 3 Α'). 

7. Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98 Α'). 

8. Του π.δ. 81/2002 περί συγχώνευσης των Υπουργείων 
Εθνικής Οικονομίας και Οικονομικών στο Υπουργείο 
οικονομίας και Οικονομικών, (ΦΕΚ 57 Α'). 

9. Του π.δ. 167/2005 «Οργανισμός του Υπουργείου Μα¬ 
κεδονίας - Θράκης» (ΦΕΚ 220 Α'). 

10. Της υπ’ αριθμ. 16349/ΕΥΣΑΑΠ1268/13.4.2006 από¬ 
φασης του Υφυπουργού Οικονομίας και Οικονομικών 
έγκρισης του ετήσιου προγράμματος Τεχνικής Βοήθειας 
της ΕΥΔ ΕΠ ΚτΠ για το έτος 2006. 

11. Της υπ’ αριθμ. 152.105/ΚτΠ3915/Φ54/27.4.2006 κοινής 
υπουργικής απόφασης «Μεταβίβαση αρμοδιότητας ανά¬ 
θεσης ενεργειών Εθνικής Τεχνικής Βοήθειας - Στήριξης 
στο Υπουργείο Μακεδονίας - Θράκης» (ΦΕΚ 615 Β'). 

12. Της υπ’ αριθμ. 27309 ΔΕ 4309/30.6.2006 απόφασης 
του Υπουργού Οικονομίας και Οικονομικών με την οποία 
εγκρίθηκε η ένταξη στο ΠΔΕ 2006, στη ΣΑΕ 0393 του 
έργου «Δαπάνες Τεχνικής Βοήθειας Στήριξης των έρ¬ 
γων της Κοινωνίας της Πληροφορίας στο Υπουργείο 
Μακεδονίας - Θράκης», ΚΑ 2006ΣΕ03930003. 

13. Τον υπ’ αριθμ. 953/14.3.2002 Οδηγό Διαδικασιών 
και Επιλέξιμων Ενεργειών Τεχνικής Βοήθειας Στήριξης 
ΚΠΣ 2000-2006 του Υπουργείου Εθνικής Οικονομίας, 
όπως ισχύει, και την υπ’ αριθμ. 60630/ΕΥΣ 5671/16.9.2003 
εγκύκλιο του Υπουργείου Οικονομίας και Οικονομικών 
για την εξειδίκευση της εφαρμογής του π.δ. 4/2002. 

14. Της υπ’ αριθμ. 5559/7.7.2006 απόφασης του Υπουρ¬ 
γού Μακεδονίας - Θράκης για τη σύσταση - συγκρότηση 
Επιτροπής Διενέργειας και Αξιολόγησης του διαγω¬ 
νισμού για την επιλογή αναδόχου του έργου «Εκσυγ¬ 
χρονισμός Υποδομών και Αναβάθμιση Παρεχομένων 
Υπηρεσιών του Υπουργείου Μακεδονίας - Θράκης» στα 
πλαίσια του Επιχειρησιακού Προγράμματος «Κοινωνία 
της Πληροφορίας» του Γ' ΚΠΣ (ΦΕΚ 1025 Β'). 

15. Της υπ’ αριθμ. 2/80345/0004/8.11.1999 κοινής υπουρ¬ 
γικής απόφασης «Μεταβίβαση εξουσίας υπογραφής 
σύμφωνα με το άρθρο 7 παρ. 1 του ν. 1943/1991» (ΦΕΚ 
2040 Β'). 

16. Της υπ’ αριθμ. 2/37195/0026/21.6.2001 απόφασης του 
Υπουργού Οικονομικών «Καθορισμός δικαιολογητικών 
πληρωμής αποζημίωσης συμβουλίων - επιτροπών» (ΦΕΚ 
915 Β'). 

17. Την υπ’ αριθμ. οικ. 2/12412/0022/3.3.2006 εγκύκλιο 
του ΥΠ.ΟΙ.Ο. περί παροχής οδηγιών για την υλοποίηση 
εισοδηματικής πολιτικής έτους 2006. 

Β) Το γεγονός ότι η Επιτροπή Διενέργειας και Αξιο¬ 
λόγησης του ανωτέρω έργου θα ολοκληρώσει το έργο 
της μέχρι την 31.12.2006. 

Γ) Το γεγονός ότι από τις διατάξεις της παρούσας 
απόφασης προκαλείται δαπάνη ύψους 6.300 ευρώ η 
οποία βαρύνει τον προϋπολογισμό της Τεχνικής Βο¬ 
ήθειας και ειδικότερα τον προϋπολογισμό του έργου 
του ΠΔΕ 2006 της ΣΑΕ 0393 «Δαπάνες Τεχνικής Βο¬ 
ήθειας Στήριξης των έργων της Κοινωνίας της Πλη¬ 


ροφορίας στο Υπουργείο Μακεδονίας - Θράκης» με 
ΚΑ2006ΣΕ03930003, αποφασίζουμε: 

1. Καθορίζουμε τη μηνιαία αποζημίωση του Προέδρου, 
των μελών και της Γραμματέως της Επιτροπής Διενέρ¬ 
γειας και Αξιολόγησης του διαγωνισμού για την επιλογή 
αναδόχου του έργου «Εκσυγχρονισμός Υποδομών και 
Αναβάθμιση Παρεχομένων Υπηρεσιών του Υπουργείου 
Μακεδονίας - Θράκης» στα πλαίσια του Επιχειρησια¬ 
κού Προγράμματος «Κοινωνία της Πληροφορίας» του 
Γ' Κ.Π.Σ. για το χρονικό διάστημα από 1.10.2006 έως 31. 
12.2006 ως εξής: 

Πρόεδρος: 400 €/μήνα 

4 Μέλη: X 350 €/μήνα έκαστο 

Γραμματέας: 300 €/μήνα 

2. Η ανωτέρω αποζημίωση καταβάλλεται με την προ¬ 
ϋπόθεση συμμετοχής σε τέσσερις συνεδριάσεις το 
μήνα, οι οποίες πραγματοποιήθηκαν εκτός του κανο¬ 
νικού ωραρίου εργασίας και σε χρόνο που δεν καλύ¬ 
πτεται από υπερωριακή απασχόληση. Σε περίπτωση 
συμμετοχής σε λιγότερες συνεδριάσεις η αποζημίωση 
περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 
Οι Γενικοί Γραμματείς 

Δημοσιονομικής Πολιτικής Υπ. Μακεδονίας - 
Υπ. Οικονομίας και Οικονομικών Θράκης 

ΓΕΩΡΓΙΟΣ ΚΟΥΡΗΣ ΛΟΥΚΑΣ ΑΝΑΝΙΚΑΣ 


Αριθμ. οικ.2/53038/0022 

Καθορισμός μηνιαίας αποζημίωσης των νέων μελών 
της Ομάδας Εργασίας για την υποστήριξη των λει¬ 
τουργικών, οικονομικών και διοικητικών εργασιών 
του Ν.Π.Δ.Δ. Επιτροπή Εποπτείας Ιδιωτικής Ασφά¬ 
λισης (Ε.Π.Ε.Ι.Α). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του π.δ. 284/1988 
«Οργανισμός του Υπουργείου Οικονομικών» (ΦΕΚ 128/ 
Α'/14.6.1988), όπως τροποποιήθηκε και ισχύει. 

2. Τις διατάξεις του άρθρου 17 του ν. 3205/2003 (ΦΕΚ 
297/Α723.12.2003). 

3. Τις διατάξεις του άρθρου 40, του ν. 849/1978, όπως 
συμπληρώθηκε με το άρθρο 8 του ν. 2129/1993. 

4. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

5. Τις διατάξεις του ν. 3229/2004 «Εποπτεία της ιδιω¬ 
τικής ασφάλισης, εποπτεία και έλεγχος τυχερών παι- 
χνιδιών, εφαρμογή των Διεθνών Λογιστικών Προτύπων 
και άλλες διατάξεις» (ΦΕΚ 38 Α'/10.2.2004), όπως τρο¬ 
ποποιήθηκαν με το άρθρο 43 του ν. 3427/2005 (ΦΕΚ 
312/27.12.2005). 

6. Την υπ’ αριθμ. 2/40508/0004/23.7.2004 (ΦΕΚ 1185/Β7 
3.8.2004) απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γ ενικό Γ ραμματέα Δημοσιονομικής Πολιτικής, στους Γ ε¬ 
νικούς Διευθυντές και στους Προϊσταμένους Διευθύνσε¬ 
ων και Τμημάτων του Γ.Λ.Κ. και της Γ ενικής Διεύθυνσης 
Δημόσιας Περιουσίας και Εθνικών Κληροδοτημάτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


7. Την υπ’ αριθμ. 2/10778/0022/29.3.2006 (ΦΕΚ 444/Β7 
11.4.2006) απόφαση του Γενικού Γραμματέα Δημοσιο¬ 
νομικής Πολιτικής του Υπουργείου Οικονομικών «Κα¬ 
θορισμός μηνιαίας αποζημίωσης του Προέδρου, των 
μελών και του γραμματέα της Ομάδας Εργασίας για 
την υποστήριξη των λειτουργικών, οικονομικών και δι¬ 
οικητικών εργασιών του Ν.Π.Δ.Δ. Επιτροπή Εποπτείας 
Ιδιωτικής Ασφάλισης (Ε.Π.Ε.Ι.Α). 

8. Τις υπ’ αριθμ. 505/18.7.2006 και 532/24.8.2006 αποφά¬ 
σεις του Διοικητικού Συμβουλίου της Επιτροπής Επο¬ 
πτείας Ιδιωτικής Ασφάλισης (Ε.Π.Ε.Ι.Α) (συνεδριάσεις 
59/7.7.2006 και 60/23.8.2006) για τη συμπλήρωση της 
Ομάδας Εργασίας για την υποστήριξη των λειτουργι¬ 
κών, οικονομικών και διοικητικών εργασιών του Ν.Π.Δ.Δ 
Επιτροπής Εποπτείας Ιδιωτικής Ασφάλισης (Ε.Π.Ε.Ι.Α). 

9. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών». 

10. Το γεγονός ότι από τις διατάξεις της παρούσης 
απόφασης προκαλείται πρόσθετη δαπάνη ύψους 8.400 
ευρώ περίπου για το έτος 2006, σε βάρος των πιστώσε¬ 
ων του προϋπολογισμού της Επιτροπής Εποπτείας Ιδιω¬ 
τικής Ασφάλισης (Ν.Π.Δ.Δ), ο οποίος εγκρίθηκε με την 
υπ’ αριθμ. 48165/Β.2465/21.12.2005 απόφαση του Υπουρ¬ 
γού Οικονομίας και Οικονομικών, αποφασίζουμε: 

Καθορίζουμε τη μηνιαία αποζημίωση για τα δύο νέα 
μέλη που συμπλήρωσαν την εν θέματι Ομάδα Εργασίας 
στο ίδιο ύψος που έχει καθοριστεί για τα υπόλοιπα 
μέλη με την υπ’ αριθμ. 2/10778/0022/29.3.2006 (ΦΕΚ 444/ 
Β711.4.2006) απόφαση του Γενικού Γραμματέα Δημοσι¬ 
ονομικής Πολιτικής του Υπουργείου Οικονομικών, με 
έναρξη ισχύος την 5.7.2006 για το μέλος της υπ’ αριθμ. 
505/18.7.2006 και την 2.5.2006 για το μέλος της υπ’ αριθμ. 
532/24.8.2006 απόφασης του Δ.Σ. της Ε.Π.Ε.Ι.Α. 

Κατά τα λοιπά ισχύει η υπ’ αριθμ. 2/10778/0022/29.3.2006 
(ΦΕΚ 444/Β711.4.2006) απόφασή μας. 

Η ανωτέρω μηνιαία αποζημίωση καταβάλλεται με την 
προϋπόθεση συμμετοχής σε τέσσερις (4) συνεδριάσεις 
τον μήνα. Σε περίπτωση συμμετοχής σε λιγότερες συ¬ 
νεδριάσεις η αποζημίωση περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

Με εντολή Υφυπουργού 
Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

ΥΠΟΥΡ ΓΕΙΟ ΑΝΑΠ ΤΥΞΗΣ 

(3) 

Αριθμ. Π1/4630/06 

Έκτακτη επιτροπή για την αναθεώρηση των ενιαίων 
τεχνικών προδιαγραφών για «Μηχανήματα τεχνη¬ 
τού νεφρού και συστήματα περιτοναϊκής κάθαρσης, 
φίλτρα και βελόνες τεχνητού νεφρού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005). 


1.2. Του ν. 2286/1995 (ΦΕΚ 19/Α71995) άρθρο 6 παρ. 3 
«Προμήθειες του Δημοσίου Τομέα και ρυθμίσεις συνα¬ 
φών θεμάτων». 

1.3. Του ν. 2690/1999 (ΦΕΚ 45/Α79.3.1999) «Κύρωση του 
Κώδικα Διοικητικής Διαδικασίας και λοιπές διατάξεις». 

1.4. Του π.δ. 394/1996 (Φ.Ε.Κ. 266/Α71996) «Κανονισμός 
Προμηθειών του Δημοσίου». 

1.5. Του π.δ. 27/1996 (ΦΕΚ 19/Α71996) «Συγχώνευση 
Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυξης», 
όπως τροποποιήθηκε με το π.δ. 122/04 (ΦΕΚ 85/Α7 
2004). 

1.6. Τ ου π.δ. 59/1996 (ΦΕΚ 51/Α71996) «Σύσταση Γ ενικής 
Γραμματείας Εμπορίου στο Υπουργείο Ανάπτυξης και 
καθορισμός των αρμοδιοτήτων της». 

1.7. Του π.δ. 121/2004 (ΦΕΚ/Α72004) «Διορισμός Υπουρ¬ 
γών και Υφυπουργών». 

2. Την υπ’ αριθμ. Δ15/Α/Φ19/4040/24.2.2006 (ΦΕΚ 249/ 
Β727.2.2006) κοινή απόφαση του Πρωθυπουργού και 
του Υπουργού Ανάπτυξης που αφορά στην ανάθεση 
αρμοδιοτήτων στους Υφυπουργούς Ανάπτυξης. 

3. Την υπ’ αριθμ. Δ15/Α/Φ19/οικ. 4505/7.3.2006 (ΦΕΚ 277/ 
Β72006) απόφαση του Υπουργού Ανάπτυξης «Μεταβίβα¬ 
ση αρμοδιοτήτων στο Γ ενικό Γ ραμματέα Ανάπτυξης». 

4. Τα υπ’ αριθμ. Π1/1288/06, Π1/2655/06, Π1/2655/06 (δις) 
και Π1/3079/06 έγγραφά μας. 

5. Τα έγγραφα των φορέων α) του Υπουργείου Υγείας 
και Κοινωνικής Αλληλεγγύης - 65857/06 και 76397/06, β) 
του ΙΚΑ - Γ25/Π/32/15.6.206 και γ) το από 15.6.2006 Φαξ 
της Ελληνικής Νεφρολογικής Εταιρείας. 

6. Την ανάγκη αναθεώρησης και επικαιροποίησης 
των τεχνικών προδιαγραφών των ειδών «Μηχανήματα 
τεχνητού νεφρού και συστήματα περιτοναϊκής κάθαρ¬ 
σης, φίλτρων και βελονών τεχνητού νεφρού», λόγω των 
τεχνολογικών εξελίξεων και την προσαρμογή τους στα 
σύγχρονα δεδομένα, αποφασίζουμε: 

Συγκροτούμε Ειδική Επιτροπή αναθεώρησης και επι- 
καιροποίησης των τεχνικών προδιαγραφών των ειδών 
«Μηχανήματα τεχνητού νεφρού και συστήματα περι- 
τοναϊκής κάθαρσης, φίλτρων και βελονών τεχνητού 
νεφρού», αποτελούμενη από τους κατωτέρω: 

Πρόεδρος Σαρρής Ευάγγελος, Αναπληρωτής Δ/ντης 
Νεφρολογίας στο Γ.Ν. Δυτικής Αττικής «Η ΑΓΙΑ ΒΑΡ¬ 
ΒΑΡΑ». 

Αναπληρωτής: Αγραφιώτης Αθανάσιος, Δ/ντης Νεφρο¬ 
λογίας στο Νοσοκομείο «ΑΣΚΛΗΠΙΕΙΟ ΒΟΥΛΑΣ». 

Μέλη 1° Μέλος: Σόμπολος Κωνσταντίνος, Δ/ντης Νε- 
φρολογικού Τμήματος του Γ. Ν. Νοσοκομείου Θεσσα¬ 
λονίκης «Γ. ΠΑΠΑΝΙΚΟΛΑΟΥ». 

Αναπληρωματικό: Σταματιάδης Δημήτριος, Αναπλη¬ 
ρωτής Δ/ντης του Νεφρολογικού τμήματος του Λαϊκού 
Νοσοκομείου Αθηνών. 

2° Μέλος: Ορθόπουλος Βασίλειος, Ιατρός στο 3° Νο¬ 
σοκομείο ΙΚΑ Αθηνών. 

Αναπληρωματικό: Δούμας Λάμπρος, Ιατρός στο 7° Νο¬ 
σοκομείο ΙΚΑ Αθηνών. 

3° Μέλος: Κέπεντζης Σταύρος, του κλάδου ΠΕ Μη¬ 
χανικών που υπηρετεί στο Υπ. Υγείας και Κοιν. Αλληλ., 
Τμήμα Βιοϊατρικής Τεχνολογίας. 

Αναπληρωματικό: Σερέτη Λευκή, του κλάδου ΠΕ Μη¬ 
χανικών που υπηρετεί στο Υπ. Υγείας και Κοιν. Αλληλ., 
Τμήμα Βιοϊατρικής Τεχνολογίας. 

4° Μέλος: Βουτιέρος Αθανάσιος, του κλάδου ΠΕ, Προϊ¬ 
στάμενος της Δ/νσης Προμηθειών Ιατρικού Ηλεκτρονι¬ 
κού Εξοπλισμού και Επιστημονικών Οργάνων της Γεν. 
Δ/νσης Κρατικών Προμηθειών του ΥΠ. ΑΝ. - ΓΓΕ. 

Αναπληρωματικό: Σπάθαρης Παναγιώτης, του κλάδου 
ΠΕ, που υπηρετεί στη Δ/νση Προμηθειών Ιατρικού Ηλε¬ 
κτρονικού Εξοπλισμού και Επιστημονικών Οργάνων της 
Γεν. Δ/νσης Κρατικών Προμηθειών του ΥΠ. ΑΝ. - ΓΓΕ. 

5° Μέλος: Μανούσου Κυριακή, του κλάδου ΠΕ, που 
υπηρετεί στη Γ εν. Δ/νση Κρατικών Προμηθειών του ΥΠ. 
ΑΝ. - ΓΓΕ. 

Αναπληρωματικό: Χάρτης Νικόλαος, του κλάδου ΠΕ, 
που υπηρετεί στην Τ εχνική Δ/νση της Γ εν. Δ/νσης Κρα¬ 
τικών Προμηθειών του ΥΠ. ΑΝ. - ΓΓΕ. 

6° Μέλος: Νικολάου Ηλίας, του κλάδου ΠΕ, που υπη¬ 
ρετεί στην Τεχνική Δ/νση της Γεν. Δ/νσης Κρατικών 
Προμηθειών του ΥΠ. ΑΝ. - ΓΓΕ. 

Αναπληρωματικό: Σταθογιάννη Μαρία, του κλάδου 
ΠΕ, που υπηρετεί στην Τεχνική Δ/νση της Γεν. Δ/νσης 
Κρατικών Προμηθειών του ΥΠ. ΑΝ - ΓΓΕ. 

Γραμματέας: Λιανός Ανδρέας, υπάλληλος της Γεν. 
Δ/νσης Κρατικών Προμηθειών- Δ/νση Πολιτικής Προ¬ 
μηθειών του ΥΠΑΝ - ΓΓΕ. 

Αναπληρωτής: Ρηγόπουλος Τριαντάφυλλος, Υπάλ¬ 
ληλος της Γεν. Δ/νσης Κρατικών Προμηθειών- Δ/νση 
Πολιτικής Προμηθειών του ΥΠΑΝ - ΓΓΕ. 

Έργο της Επιτροπής είναι αναθεώρηση και επικαιρο- 
ποίηση των τεχνικών προδιαγραφών των ειδών «Μηχα¬ 
νήματα τεχνητού νεφρού και συστήματα περιτονάίκής 
κάθαρσης, φίλτρων και βελονών τεχνητού νεφρού», 
λόγω των τεχνολογικών εξελίξεων που επήλθαν και 
την προσαρμογή τους στα σύγχρονα δεδομένα. 

Οι συνεδριάσεις της Επιτροπής θα γίνονται εκτός 
του ωραρίου εργασίας των Δημοσίων Υπηρεσιών και 
σε χρόνο που δεν καλύπτεται από υπερωριακή απο¬ 
ζημίωση, η δε αμοιβή της θα καθορισθεί με νεώτερη 
απόφαση μας. 

Η Επιτροπή θα ολοκληρώσει το έργο της σε χρόνο 
τριών (3) μηνών από την ημερομηνία δημοσίευσης στο 
ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 


Αριθμ. 19216 

Σύσταση γνωμοδοτικής επιτροπής αξιολόγησης προ¬ 
σφορών στα πλαίσια της προκήρυξης ανοικτού δια¬ 
γωνισμού για την ανάληψη εκπόνησης του υποέργου 
«ΔΗΜΙΟΥΡΓΙΑ ΜΗΤΡΩΟΥ ΔΙΔΑΚΤΟΡΩΝ ΠΟΥ ΔΡΑ¬ 
ΣΤΗΡΙΟΠΟΙΟΥΝΤΑΙ ΣΤΗΝ ΕΛΛΗΝΙΚΗ ΑΓΟΡΑ ΕΡΓΑ¬ 
ΣΙΑΣ». Μέτρο 9.4.4 του ΕΠΑΝ του Γ ΚΠΣ. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη, 

1. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

β. Του ν. 1514/1985 (ΦΕΚ 13/Α78.2.1985) «Ανάπτυξη της 
Επιστημονικής και Τεχνολογικής Έρευνας», όπως έχει 
τροποποιηθεί και ισχύει σήμερα. 


γ. Του ν. 2919/2001 (ΦΕΚ 128/Α725.6.2001) «Σύνδεση 
Έρευνας και Τεχνολογίας με την παραγωγή και άλλες 
διατάξεις». 

δ. Του ν. 2860/2000 (ΦΕΚ 251/Α714.11.2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις». 

ε. Του ν. 1256/1982 «Για την πολυθεσία, την πολυ-απα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως τροποποιήθηκε με το άρθρο 33 του 
ν. 1326/1983 και αντικαταστάθηκε με το άρθρο 4 του ν. 
2303/1995. 

στ. Του ν. 3205/23.12.2003 (ΦΕΚ 297/Α723.12.2003) «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ και ΟΤΑ, μονίμων στελεχών και Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του πυροσβεστικού και Λιμενικού Σώματος και 
άλλες συναφείς διατάξεις», καθώς και την ερμηνευτική 
εγκύκλιο αυτού. 

2. Το π.δ. 27/1996 (ΦΕΚ 19/Α71.2.1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

3. Το π.δ. 122/2004 (ΦΕΚ 85/17.3.2004) «Ανασύσταση 
Υπουργείου Τουρισμού». 

4. Του π.δ. 327/1995 «Όροι και διαδικασίες για την 
ανάθεση της εκτέλεσης και τη χρηματοδότηση έργων, 
μελετών και υπηρεσιών που προβλέπονται σε προ¬ 
γράμματα του Υπουργείου Βιομηχανίας, Ενέργειας και 
Τ εχνολογίας». 

5. Του π.δ. 346/1998 «Προσαρμογή της Ελληνικής Νο¬ 
μοθεσίας για τις δημόσιες συμβάσεις υπηρεσιών προς 
τις διατάξεις της οδηγίας 92/50/ΕΟΚ του Συμβουλίου 
της 18.7.1992» όπως αυτό τροποποιήθηκε με το π.δ. 
18/2000. 

6. Του άρθρου 7 του ν. 2244/1994 «Ρύθμιση θεμάτων 
ηλεκτροπαραγωγής από ανανεώσιμες πηγές ενέργειας 
και από συμβατικά καύσιμα και άλλες διατάξεις». 

7. Του ν. 2771/1999 (ΦΕΚ 280/Α716.12.1999) «Περί Ειδικών 
Λογαριασμών και άλλες διατάξεις». 

8. Του ν. 2685/1999 «Για την κάλυψη δαπανών μετακι¬ 
νούμενων υπαλλήλων εντός και εκτός Επικράτειας και 
άλλες διατάξεις». 

9. Το ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις». 

10. Του ν. 2954/2001 (ΦΕΚ 255/Α72.11.2001) «Φορολογικές 
ρυθμίσεις, αμοιβαία κεφάλαια, συμπλήρωση της χρημα¬ 
τιστηριακής νομοθεσίας και άλλες διατάξεις». 

11. Το ν. 1943/1991 «Εκσυγχρονισμός της οργάνωσης και 
λειτουργίας της δημόσιας διοίκησης, αναβάθμιση του 
προσωπικού της και άλλες συναφείς διατάξεις». 

12. Το ν. 2362/1995 «Περί Δημοσίου Λογιστικού, ελέγχου 
των δαπανών του κράτους και άλλες διατάξεις». 

13. Την υπ’ αριθμ. Δ15/Α/Φ19/4040/24.2.2006 (ΦΕΚ 249/ 
Β724.2.2006) απόφαση του Πρωθυπουργού και του 
Υπουργού Ανάπτυξης «Ανάθεσης αρμοδιοτήτων στους 
Υφυπουργούς Ανάπτυξης Αναστάσιο Νεράντζη και Ιω¬ 
άννη Παπαθανασίου». 

14. Την υπ’ αριθμ. 8470(ΔΚΗ/Α)439/20.4.2006 μεταβίβα¬ 
ση στον Γ ενικό Γ ραμματέα Έρευνας και Τ εχνολογίας, 
στους προϊσταμένους Δ/νσεων και Τμημάτων της ΓΓΕΤ 

του Υπουργείου Ανάπτυξης του δικαιώματος να υπο¬ 
γράφουν «Με εντολή Υπουργού». 

15. Την υπ’ αριθμ. 5439/1985 κοινή απόφαση Υπουργών 
Οικονομικών και Έρευνας και Τεχνολογίας, «Σύσταση 
ειδικών λογαριασμών στο ΥΠΕΤ και στους εποπτευόμε¬ 
νους από αυτό φορείς, για την αξιοποίηση των κονδυ- 
λίων έρευνας, όπως αυτή τροποποιήθηκε και συμπλη¬ 
ρώθηκε με τις υπ’ αριθμ. 5056/20.5.1987, 7401/11.5.1988, 
570/19.1.1994 και 12739/9.10.2000 αποφάσεις. 

16. Την υπ’ αριθμ. Ο (2001) 550/14.3.2001 με κωδικό 2000/ 
ΘΒ/16/1/ΡΟ/016 απόφαση της Επιτροπής της Ευρωπαϊκής 
Ένωσης, για την έγκριση του Επιχειρησιακού Προγράμ¬ 
ματος «Ανταγωνιστικότητα» (ΕΠΑΝ), όπως τροποποιήθη¬ 
κε με την υπ’ αριθμ. Ε(2004) 5484/21.12.2004 απόφαση. 

17. Την υπ’ αριθμ. 3405/12.6.2003 απόφαση «Μεταβίβαση 
αρμοδιότητας ανάθεσης ενεργειών Τεχνικής Βοήθειας 
στην Γενική Γραμματεία Έρευνας και Τεχνολογίας». 

18. Το π.δ. 4/2002 (ΦΕΚ 4/Α714.1.2002) «Εκτέλεση ενερ¬ 
γειών τεχνικής βοήθειας στήριξης και διαχείριση των 
αντίστοιχων πόρων» καθώς και την υπ’ αριθμ. 60630/ΕΥΣ 
5671/16.9.2003 εγκύκλιο του Υπουργείου Οικονομίας και 
Οικονομικών «εξειδίκευση της εφαρμογής του π.δ. 4/ 
2002 «εκτέλεση ενεργειών τεχνικής βοήθειας - στήριξης 
και διαχείριση των αντίστοιχων πόρων. 

19. Τον υπ’ αριθμ. 2003ΣΕ01330010 «Δαπάνες Τεχνικής 
Βοήθειας Στήριξης της ΓΓΕΤ για την υποστήριξη της 
υλοποίησης του ΕΠΑΝ» της ΣΑΕ 013/3 και η πληρωμή 
θα γίνει μέσω υπολόγου - διαχειριστή σύμφωνα με όσα 
ορίζονται στο π.δ. 4/2002. 

20. Την υπ’ αριθμ. 9761/22.7.2003 απόφαση Γενικού 
Γραμματέα Έρευνας και Τεχνολογίας περί ορισμού 
υπολόγου διαχείρισης. 

21. Τον οδηγό διαδικασιών και επιλέξιμων ενεργειών 
Τεχνικής Βοήθειας - Στήριξης του Κοινοτικού Πλαισίου 
Στήριξης 2000 - 2006. 

22. Την Οδηγία 2004/18/ΕΚ του Ευρωπαϊκού Κοινο¬ 
βουλίου και του Συμβουλίου της 31ης Μαρτίου 2004, 
περί συντονισμού των διαδικασιών σύναψης δημοσίων 
συμβάσεων έργων, προμηθειών και υπηρεσιών (1134/114 
30.4.2004). 

23. Την σύμφωνη γνώμη της Ειδικής Υπηρεσίας Δια¬ 
χείρισης του Επιχειρησιακού Προγράμματος «Ανταγω¬ 
νιστικότητα» υπ’ αριθμ. 10149/Β1/4.4.9.8/3831/7.9.2006 και 
με υπ’ αριθμ. 17471/13.9.2006 ΓΓΕΤ. 

24. Την υπ’ αριθμ. 17861/18.9.2006 απόφαση προκήρυξης 
του Γενικού Γραμματέα Έρευνας και Τεχνολογίας του 
έργου με τίτλο «Δημιουργία Μητρώου Διδακτόρων που 
δραστηριοποιούνται στην Ελληνική Αγορά Εργασίας». 

25. Την υπ’ αριθμ. 6502/Β1/4.4.9.8/2317/17.6.2005 από¬ 
φαση της Ειδικής Υπηρεσίας Διαχείρισης του Επιχει¬ 
ρησιακού Προγράμματος «Ανταγωνιστικότητα» με θέμα: 
Ένταξη της πράξης: «Υποστήριξη της Ε&Τ πολιτικής 
με στατιστικά στοιχεία και δείκτες». ΕΠΑΝ: Μέτρο 4.4 
Πράξη 4.4.9 Εργο στο ΟΠΣ 99839. 

26. Την υπ’ αριθμ. 17861/18.9.2006 απόφαση προκήρυξης 
του Γενικού Γραμματέα Έρευνας και Τεχνολογίας. 

27. Την προκήρυξη ανοικτού διαγωνισμού για την ανά¬ 
ληψη εκπόνηση του έργου τεύχος διακήρυξης υπ’ αριθμ. 
17858/18.9.2006. 

28. Η χρηματοδότηση του έργου θα γίνει μέσω του 
Ειδικού Λογαριασμού Διαχείρισης ΚονδυλίωνΈρευνας 
της ΓΓΕΤ και θα βαρύνει πιστώσεις του ΠΔΕ της ΓΓΕΤ 
με κωδικό ΣΑΕ 2005ΣΕ01330037. 


29. Την ανάγκη αξιολόγησης των προσφορών που θα 
υποβληθούν στα πλαίσια της προκήρυξης του έργου, 
αποφασίζουμε: 

Συνιστάται στην Γενική Γραμματεία Έρευνας και Τε¬ 
χνολογίας γνωμοδοτική επιτροπή αξιολόγησης προ¬ 
σφορών που υπεβλήθησαν στα πλαίσια της προκήρυξης 
ανοικτού διαγωνισμού για την ανάληψη εκπόνηση του 
έργου «ΔΗΜΙΟΥΡΓΙΑ ΜΗΤΡΩΟΥ ΔΙΔΑΚΤΟΡΩΝ ΠΟΥ ΔΡΑ¬ 
ΣΤΗΡΙΟΠΟΙΟΥΝΤΑΙ ΣΤΗΝ ΕΛΛΗΝΙΚΗ ΑΓΟΡΑ ΕΡΓΑΣΙΑΣ» 
σύμφωνα με τις παραγράφους 1 και 2 του άρθρου 5 του 
π.δ. 327/1995. 

Έργο της επιτροπής είναι η γνωμοδότηση ως προς την 
ανάθεση της παροχής υπηρεσιών για την ανάληψη της 
εκπόνησης του έργου που αναφέρεται στο θέμα, ύστερα 
από αξιολόγηση των προσφορών που θα υποβληθούν 
στα πλαίσια της σχετικής προκήρυξης. 

Η Επιτροπή υποστηρίζεται γραμματειακά από δύο 
υπαλλήλους της ΓΓΕΤ με οποιαδήποτε σχέση εργα¬ 
σίας. 

Οι αμοιβές των μελών της Επιτροπής, των αναπληρω¬ 
τών τους της γραμματειακής υποστήριξης καθώς και τα 
τυχόν έξοδα μετακίνησης και διαμονής, θα βαρύνουν τις 
πιστώσεις του έργου ΣΑΕ 013/3, Κ.Α. 20Ο3ΣΕ01330010 
του Π.Δ.Ε. της ΓΓΕΤ/Υπ. Ανάπτυξης. Τα απαιτούμενα 
δικαιολογητικά πληρωμής είναι τα προβλεπόμενα από 
τις διατάξεις του π.δ. 4/2002 και την υπ’ αριθμ. 60630/ 
ΕΥΣ5671/16.9.2003 Εγκύκλιο του ΥΠΟΟ. 

Αθήνα, 3 Οκτωβρίου 2006 

Ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 
-♦- 

ΥΠΟΥΡΓΕΙΟ ΥΓΕΙΑΣ 
ΚΑΙ ΚΟΙΝΩ ΝΙΚΗΣ ΑΛΛ ΗΛΕΓΓΥΗΣ 

(4) 

Αριθμ. ΔΥ1 δ/115435 

Σύσταση Ομάδας ΔιοίκησηςΈργου για την παρακολού¬ 
θηση και οργάνωση του Σχεδίου Εκτάκτων Αναγκών 
Νοσοκομείου «ΠΕΡΣΕΑΣ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του άρθρου 18 παρ. 18 του ν. 2503/1997 (Φ.Ε.Κ. 107/ 
30.5.1997 τεύχος Α') «Διοίκηση Οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

γ. Το από 11.7.2006 Υπηρεσιακό Σημείωμα του ΣΟΤΥ/ 
ΥΚΚΑ. 

2. Την αναγκαιότητα της παρακολούθηση και οργά¬ 
νωσης του Σχεδίου Εκτάκτων Αναγκών Νοσοκομείου 
«ΠΕΡΣΕΑΣ». 

3. Για το λόγο αυτό κρίνεται αναγκαία η κατ’ εξουσιο¬ 
δότηση της παρ. 18 του αρ. 18 του ν. 2503/1997, σύσταση 
και λειτουργία στο Υπουργείο Υγείας και Κοινωνικής 
Αλληλεγγύης, Ομάδα Διοίκησης'Εργου, προκειμένου να 
παρακολουθεί και οργανώνει την εξέλιξη του Σχεδίου 
Εκτάκτων Αναγκών Νοσοκομείων «ΠΕΡΣΕΑΣ». 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού με δεδομένο ότι η σχετική δαπά¬ 
νη θα προκύψει από την έκδοση απόφασης διορισμού 
των μελών και καθορισμού της αποζημίωσης τους για 
της συμμετοχή τους στις συνεδριάσεις της εν λόγω 
Ομάδας Διοίκησης Έργο, αποφασίζουμε: 

I. Συνιστούμε, στο Υπουργείο Υγείας και Κοινωνικής 
Αλληλεγγύης Ομάδα Διοίκησης'Εργου (Ο.Δ.Ε.) η οποία 
αποτελείται από μέλη ΔΕΠ Α.Ε.Ι., έμπειρα στελέχη δη¬ 
μοσίων υπηρεσιών και φορέων του Δημοσίου Τομέα, 
εν ενεργεία ή μη, εμπειρογνώμονες του δημοσίου και 
ιδιωτικού τομέα και ειδικότερα από υγειονομικούς υπαλ¬ 
λήλους των Νομαρχιακών Αυτοδιοικήσεων, εκπροσώ¬ 
πους άλλων συναρμοδίων Υπουργείων αλλά και υγειο¬ 
νομικούς υπαλλήλους του Υπουργείου Υγείας και Κοιν. 
Αλληλεγγύης, ο αριθμός των οποίων δεν μπορεί να 
υπερβαίνει τα δέκα (10) μέλη. Η εν λόγω ομάδα υποστη¬ 
ρίζεται από μονομελή γραμματεία, η οποία διορίζεται 
με τον αναπληρωτή της. 

II. Πρόεδρος της Ομάδας Διοίκησης'Εργου ορίζεται 
ένα εκ των μελών της Ομάδας, με ειδική γνώση και 
εμπειρία στην εκτέλεση παρόμοιου έργου. 

III. Η Ομάδα συνεδριάζει εντός και εκτός ωρών εργασί¬ 
ας των δημοσίων υπηρεσιών σε κτίριο του Υπουργείου 
Υγείας και Κοιν. Αλληλεγγύης και δύναται να λειτουρ¬ 
γήσει και σε κλιμάκια που ορίζονται από τον Πρόεδρο 
της Ομάδας, τα οποία εκτελούν το έργο τους εντός και 
εκτός ωραρίου υπηρεσίας των δημοσίων υπηρεσιών. 

IV. Ειδικότερα το έργο της Ομάδας συνίσταταί: 

Στην παρακολούθηση, μελέτη και εκτίμηση των επιχει¬ 
ρησιακών σχεδίων εκτάκτων αναγκών των Νοσοκομείων 
του ΕΣΥ που υποβάλλονται στο ΥΥΚΑ και προκειμένου 
για την πλήρη εφαρμογή του Σχεδίου Εκτάκτων Ανα¬ 
γκών Νοσοκομείου «ΠΕΡΣΕΑΣ»,το οποίο εφαρμόζεται 
στο πλαίσιο σχεδιασμού της Αντιμετώπισης Οξέων Συμ¬ 
βάντων Δημόσιας Υγείας της χώρας και υλοποιείται 
από τα Νοσοκομεία και από άλλους χώρους παροχής 
υγείας της χώρας. 

V. Η εν λόγω Ομάδα Διοίκησης'Εργου προβλέπεται να 
ολοκληρώσει το έργο της σε χρονικό διάστημα ενός (1) 
έτους από την έναρξη των εργασιών της. 

VI. Η Ομάδα Διοίκησης'Εργου συντάσσει ανά μήνα 
πρωτόκολλο προόδου των εργασιών της το οποίο υπο¬ 
βάλλει στον Υπουργό Υγείας και Κοιν. Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΛΛΗΛΕΓΓΥΗΣ 

ΠΡΟΚΟΠΙΟΣ ΠΑΥΛΟΠΟΥΛΟΣ ΔΗΜΗΤΡΗΣ ΑΒΡΑΜΟΠΟΥΛΟΣ 


ΥΠΟΥΡΓΕΙΟ 

ΜΕΤΑΦΟΡΩ Ν ΚΑΙ ΕΠΙ ΚΟΙΝΩΝΙΩΝ 

(5) 

Αριθμ. οικ. 56188/5711 

Αντικατάσταση μέλους του Διοικητικού Συμβουλίου της 
Ανώνυμης Εταιρείας με την επωνυμία «ΠΡΟΑΣΤΙΑΚΟΙ ΣΙ¬ 
ΔΗΡΟΔΡΟΜΟΙ ΑΤΤΙΚΗΣ - ΑΝΩΝΥΜΗ ΣΙΔΗΡΟΔΡΟΜΙΚΗ 
ΕΤΑΙΡΕΙΑ ΛΕΙΤΟΥΡΓΙΑΣ, ΕΚΜΕΤΑΛΛΕΥΣΗΣ ΚΑΙ ΔΙΑΧΕΙ¬ 
ΡΙΣΗΣ ΑΣΤΙΚΩΝ, ΠΡΟΑΣΤΙΑΚΩΝ ΚΑΙ ΠΕΡΙΦΕΡΕΙΑΚΩΝ 
ΜΕΤΑΦΟΡΩΝ» και το δ. τ. «ΠΡΟΑΣΤΙΑΚΟΣ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 3 και 18 του ν. 3429/2005 «Δημόσιες 
Επιχειρήσεις και Οργανισμοί (Δ.Ε.Κ.Ο.)» (Α' 314) 
β) των άρθρων 41 και 90 του Κώδικα νομοθεσίας για 
την Κυβέρνηση και τα κυβερνητικά όργανα, που κυρώθη¬ 
κε με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Την από 22.4.2003 καταχώρηση στο Μητρώο Ανω¬ 
νύμων Εταιρειών της σύστασης της Ανώνυμης Εται¬ 
ρείας με την επωνυμία «ΠΡΟΑΣΤΙΑΚΟΙ ΣΙΔΗΡΟΔΡΟΜΟΙ 
ΑΤΤΙΚΗΣ - ΑΝΩΝΥΜΗ ΣΙΔΗΡΟΔΡΟΜΙΚΗ ΕΤΑΙΡΕΙΑ ΛΕΙ¬ 
ΤΟΥΡΓΙΑΣ, ΕΚΜΕΤΑΛΛΕΥΣΗΣ ΚΑΙ ΔΙΑΧΕΙΡΙΣΗΣ ΑΣΤΙΚΩΝ, 
ΠΡΟΑΣΤΙΑΚΩΝ ΚΑΙ ΠΕΡΙΦΕΡΕΙΑΚΩΝ ΜΕΤΑΦΟΡΩΝ» και 
τον διακριτικό τίτλο «ΠΡΟΑΣΤΙΑΚΟΙ ΑΈ.» (Φ.Ε.Κ. 3686/ 
Τ.Α.Ε. και Ε.Π.Ε./15.5.2003). 

3. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Ορίζουμε ως νέο μέλος του Διοικητικού Συμβουλίου 
της Ανώνυμης Εταιρείας με την επωνυμία «ΠΡΟΑΣΤΙΑΚΟΙ 
ΣΙΔΗΡΟΔΡΟΜΟΙ ΑΤΤΙΚΗΣ -ΑΝΩΝΥΜΗ ΣΙΔΗΡΟΔΡΟΜΙΚΗ 
ΕΤΑΙΡΕΙΑ ΛΕΙΤΟΥΡΓΙΑΣ, ΕΚΜΕΤΑΛΛΕΥΣΗΣ ΚΑΙ ΔΙΑΧΕΙ¬ 
ΡΙΣΗΣ ΑΣΤΙΚΩΝ, ΠΡΟΑΣΤΙΑΚΩΝ ΚΑΙ ΠΕΡΙΦΕΡΕΙΑΚΩΝ 
ΜΕΤΑΦΟΡΩΝ» και τον διακριτικό τίτλο «ΠΡΟΑΣΤΙΑΚΟΙ 
ΑΈ», την Τιμοθεάδου Ιωάννα του Τιμοθέου, σε αντικα¬ 
τάσταση του Σαρηγιαννίδη Βασιλείου του Γεωργίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΛΗΣ Κ. ΛΙΑΠΗΣ 
-♦- 

Π ΕΡΙΦΕΡΕΙΕ Σ 

Αριθμ. 15218 

Τροποποίηση της υπ’ αριθμ. 8973/9.6.2006 απόφασής 
μας, περί συγκρότησης Επιτροπής Ελέγχου Εκλογι¬ 
κών Παραβάσεων του άρθρου 15 του ν. 3202/2003. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α') «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

2. Την υπ’ αριθμ. 2122/10.5.2001 απόφαση του Γενικού 
Γραμματέα Περιφέρειας Θεσσαλίας, «Εξουσιοδότηση 
Προϊσταμένου Διεύθυνσης Τοπικής Αυτοδιοίκησης και 
Διοίκησης Ν. Καρδίτσας». 

3. Τις διατάξεις του άρθρου 15 του ν. 3202/2003 (Φ.Ε.Κ. 
284/Α711.12.2003). 

4. Την υπ’ αριθμ. 8973/9.6.2006 απόφασή μας, περί 
συγκρότησης της Επιτροπής Ελέγχου Εκλογικών πα¬ 
ραβάσεων του άρθρου 15 του ν. 3202/2003, η οποία 
δημοσιεύθηκε στο υπ’ αριθμ. 725/τ.Β7ΐ5.6.2006 Φ.Ε.Κ. 

5. Το υπ’ αριθμ. 405/26.9.2006 έγγραφο της Τ.Ε.Δ.Κ. Νο¬ 
μού Καρδίτσας, με το οποίο με το οποίο αντικαθίσταται 
ο Παπαευθυμίου Κωνσταντίνος, μέλος της ανωτέρω Επι¬ 
τροπής, διότι θα είναι υποψήφιος Δημοτικός Σύμβουλος 
στις προσεχείς Δημοτικές και Νομαρχιακές εκλογές, 
από τον ο Τσαγγάρη Κωνσταντίνο του Φωτίου, Δημο¬ 
τικό Σύμβουλο του Δήμου Κάμπου, αποφασίζουμε: 

Τροποποιούμε την υπ’ αριθμ. 8973/9.6.2006 απόφασή 
μας περί συγκρότησης της Επιτροπής Ελέγχου Εκλο¬ 
γικών Παραβάσεων του άρθρου 15 του ν. 3202/2003, η 
οποία δημοσιεύθηκε στο υπ’ αριθμ. 725/τ.Β7ΐ5.6.2006 
Φ.Ε.Κ., μόνο κατά το μέρος που αφορά την παράγραφο 
3 αυτής, στην οποία αντικαθίσταται ο Παπαευθυμίου 
Κωνσταντίνος, εκπρόσωπος της Τ.Ε.Δ.Κ. Νομού Καρ¬ 
δίτσας, από τον Τσαγγάρη Κωνσταντίνο του Φωτίου, 
Δημοτικό Σύμβουλο του Δήμου Κάμπου. 

Κατά τα λοιπά ισχύει ως έχει η υπ’ αριθμ. 8973/9.6.2006 
απόφασή μας, η οποία δημοσιεύθηκε στο υπ’ αριθμ. 
725/τ.Β7ΐ5.6.2006 Φ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 28 Σεπτεμβρίου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 15219 

Τροποποίηση της υπ’ αριθμ. 8974/9.6.2006 απόφασής 
μας περί συγκρότησης Επιτροπής Ελέγχου Δαπα¬ 
νών του άρθρου 14 του ν. 3202/2003. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α') «Διοίκηση, 


οργάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

2. Την υπ’ αριθμ. 2122/10.5.2001 απόφαση του Γενικού 
Γραμματέα Περιφέρειας Θεσσαλίας, «Εξουσιοδότηση 
Προϊσταμένου Διεύθυνσης Τοπικής Αυτοδιοίκησης και 
Διοίκησης Νομού Καρδίτσας». 

3. Τις διατάξεις του άρθρου 14 του ν. 3202/2003 (Φ.Ε.Κ. 
284/Α711.12.2003). 

4. Την υπ’ αριθμ. 8974/9.6.2006 απόφασή μας, περί 
συγκρότησης της Επιτροπής Ελέγχου του άρθρου 14 
του ν. 3202/2003, η οποία δημοσιεύθηκε στο υπ’ αριθμ. 
725/τ.Β7ΐ5.6.2006 Φ.Ε.Κ. 

5. Το υπ’ αριθμ. 404/26.9.2006 έγγραφο της Τ.Ε.Δ.Κ. 
Νομού Καρδίτσας, με το οποίο αντικαθίσταται ο Παπα¬ 
ευθυμίου Κωνσταντίνος, μέλος της ανωτέρω Επιτροπής, 
διότι θα είναι υποψήφιος Δημοτικός Σύμβουλος στις 
προσεχείς Δημοτικές και Νομαρχιακές εκλογές, από 
τον Τσαγγάρη Κωνσταντίνο του Φωτίου, Δημοτικό Σύμ¬ 
βουλο του Δήμου Κάμπου, αποφασίζουμε: 

Τροποποιούμε την υπ’ αριθμ. 8974/9.6.2006 απόφασή 
μας περί συγκρότησης της Επιτροπής Ελέγχου Δαπα¬ 
νών του άρθρου 14 του ν. 3202/2003, η οποία δημοσιεύ¬ 
θηκε στο υπ’ αριθμ. 725/τ.Β7ΐ5.6.2006 Φ.Ε.Κ., μόνο κατά 
το μέρος που αφορά την παράγραφο 6 αυτής, στην 
οποία αντικαθίσταται ο Παπαευθυμίου Κωνσταντίνος, 
εκπρόσωπος της Τ.Ε.Δ.Κ. Νομού Καρδίτσας, από τον 
Τσαγγάρη Κωνσταντίνο του Φωτίου, Δημοτικό Σύμβου¬ 
λο του Δήμου Κάμπου. 

Κατά τα λοιπά ισχύει ως έχει η υπ’ αριθμ. 8974/9.6.2006 
απόφασή μας, η οποία δημοσιεύθηκε στο υπ’ αριθμ. 
725/τ.Β7ΐ5.6.2006 Φ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 28 Σεπτεμβρίου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

